CELEX: 31984R3670
Language: el
Date: 1984-12-21
Title: Κανονισμός (ΕΟΚ) αριθ. 3670/84 της Επιτροπής της 21ης Δεκεμβρίου 1984 περί του καθεστώτος εισαγωγής στη Γαλλία και το Ηνωμένο Βασίλειο υποκαμίσων (κατηγορία 8) καταγωγής Μπαγκλαντές

Avis juridique important

|

31984R3670

Κανονισμός (ΕΟΚ) αριθ. 3670/84 της Επιτροπής της 21ης Δεκεμβρίου 1984 περί του καθεστώτος εισαγωγής στη Γαλλία και το Ηνωμένο Βασίλειο υποκαμίσων (κατηγορία 8) καταγωγής Μπαγκλαντές  

Επίσημη Εφημερίδα αριθ. L 340 της 28/12/1984 σ. 0043 - 0044

***** ΚΑΝΟΝΙΣΜΟΣ (ΕΟΚ) αριθ. 3670/84 ΤΗΣ ΕΠΙΤΡΟΠΗΣ  της 21ης Δεκεμβρίου 1984  περί του καθεστώτος εισαγωγής στη Γαλλία και το Ηνωμένο Βασίλειο υποκαμίσων (κατηγορία 8) καταγωγής Μπαγκλαντές  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων συνθετικών κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3762/83 (2), και ιδίως το άρθρο 11,  Εκτιμώντας:  ότι, στο άρθρο 11 του κανονισμού (ΕΟΚ) αριθ. 3589/82, καθορίζονται οι όροι θεσπίσεως ποσοτικών περιορισμών· ότι οι εισαγωγές στη Γαλλία και στο Ηνωμένο Βασίλειο, υποκαμίσων της κατηγορίας 8, καταγωγής Μπαγκλαντές τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·  ότι, στις 3 Ιουλίου 1984, κοινοποιήθηκε στο Μπαγκλαντές αίτηση διαβουλεύσεων με στόχο τον από κοινού καθορισμό κατάλληλων ποσοτικών ορίων· ότι οι διαβουλεύσεις αυτές δεν οδήγησαν στην επίλυση του σχετικού προβλήματος· ότι οι συνθήκες που οδήγησαν στην αρχική αίτηση εξακολουθούν να υφίστανται·  ότι σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στο Μπαγκλαντές στις 17 Δεκεμβρίου 1984 αίτηση διαβουλεύσεων·  ότι, εν αναμονή αμοιβαίας αποδεκτής λύσης, η Επιτροπή ζήτησε από το Μπαγκλαντές να περιορίσει προσωρινά, από την ημερομηνία που κοινοποιήθηκε η αίτηση διαβουλεύσεων, τις εξαγωγές των προϊόντων της κατηγορίας 3 προς τη Γαλλία σε 350 000 τεμάχια και προς το Ηνωμένο Βασίλειο σε 300 000 τεμάχια·  ότι, εν αναμονή του αποτελέσματος των διαβουλεύσεων αυτών, οι εισαγωγές των προϊόντων της εν λόγω κατηγορίας πρέπει να υπάγονται προσωρινά σε ποσοτικό περιορισμό από την ημερομηνία της δημοσίευσης της αίτησης διαβουλεύσεων·  ότι, σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·  ότι τα εν λόγω προϊόντα τα οποία έχουν εξαχθεί από το Μπαγκλαντές μεταξύ της 17ης Δεκεμβρίου 1984 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα καθορισμένα ποσοτικά όρια·  ότι τα ποσοτικά αυτά όρια δεν εμποδίζουν την εισαγωγή των προϊόντων που καλύπτονται από το όριο αυτό και τα οποία αποστέλλονται από το Μπαγκλαντές πριν από την ημερομηνία ενάρξεως ισχύος του παρόντος κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Γαλλία και το Ηνωμένο Βασίλειο των προϊόντων καταγωγής Μπαγκλαντές της κατηγορίας 8, υπόκεινται σε προσωρινό περιορισμό, υπό την επιφύλαξη των διατάξεων του άρθρου 2, έως τις 16 Μαρτίου 1985.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από το Μπαγκλαντές προς τη Γαλλία και το Ηνωμένο Βασίλειο προ της ημερομηνίας ενάρξεως της ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που να αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αποστέλλονται από το Μπαγκλαντές προς τη Γαλλία και το Ηνωμένο Βασίλειο, μετά την έναρξη ισχύος του παρόντος κανονισμού, υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.  3. Όλες οι ποσότητες των προϊόντων που αποστέλλονται από το Μπαγκλαντές από τις 17 Δεκεμβρίου 1984, και τίθενται σε ελεύθερη κυκλοφορία, αφαιρούνται από το καθορισθέν ποσοτικό όριο. Εντούτοις, το προσωρινό αυτό ποσοτικό όριο εμποδίζει την εισαγωγή των καλυπτομένων προϊόντων, τα οποία όμως έχουν αποσταλεί από το Μπαγκλαντές πριν από την ημερομηνία ενάρξεως ισχύος του παρόντος κανονισμού.  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 16 Μαρτίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1984.  Για την Επιτροπή  Wilhelm HAFERKAMP  Αντιπρόεδρος    (1) ΕΕ αριθ. L 374 της 31. 12. 1982, σ. 106.  (2) ΕΕ αριθ. L 380 της 31. 12. 1983, σ. 1.   ΠΑΡΑΡΤΗΜΑ  1.2.3.4.5.6.7.8 //   //   //   //   //   //   //   //   // Κατη-  γορία   // Κλάση  του Κοινού  Δασμολογίου   // Κώδικας  ΝΙΜΕΧΕ  (1984)   // Περιγραφή εμπορευμάτων   // Τρίτες  χώρες   // Κράτη  μέλη   // Μονάδες  // Ποσοτικά  όρια από  17 Δεκεμβρίου 1984  έως 16 Μαρτίου 1985  //   //   //   //   //   //   //   //  // 8  // 61.03  Α   //  61.03-11, 15, 19  // Εσώρουχα ανδρών και παίδων, συμπεριλαμβανομένων και των περιλαιμίων, περιτραχηλίων, επιστηθίων και μανικεττίων:  Υποκάμισα και υποκαμισάκια υφασμένα, ανδρών και παίδων, εξ ερίου, βάμβακος ή εκ συνθετικών ή τεχνητών υφαντικών ινών  // Μπαγκλαντές  // F UK  // 1 000  τεμάχια  // 350  300  //   //   //   //   //   //   //   //